આ અગાઉ વિદેશ મંત્રાલયે જણાવ્યું હતું કે, ૮મી સપ્ટેમ્બરે એક બોટ સાઉદીના નેતૃત્વ હેઠળ હવાઈ હુમલાનો ભોગ બનતા ૬ ભારતીયો માર્યા ગયા હતાં. મુસ્તફા અને અસ્મર નામની બે બોટો ૨૧ ભારતીય નાગરિકોને લઈને જતી હતી તે ગુમ થઈ હોવાના પ્રાથમિક અહેવાલ બાદ હવાઈ હુમલામાં જે ૭ નાગરિકો માર્યા ગયા હતાં તે પૈકીના આ ૬ હતાં. મંત્રાલયે જણાવ્યું હતું કે, બાકીના ૧૫ ભારતીયો પૈકી ૧૪ જણા હોદઈદાહમાં સલામત હતાં જયારે ૧ જણ હજુ લાપતા છે.